
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  5
din 26 ianuarie 2017
  privind prelungirea unor contracte de închiriere, încheiate cu persoane juridice
Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 506/10.01.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune prelungirea unor contracte de închiriere, încheiate cu  persoane juridice, având ca obiect terenuri ocupate de construcţii - scări de acces, balcon și trotuar, chioșc alimentar -, precum și teren aferent construcțiilor și teren ocupat de terasă, al căror termen a expirat la data de  31.12.2016;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect spaţii cu altă destinaţie decât locuinţă, prin care aceştia solicită prelungirea acestor contracte, al căror termen a expirat la data de 31.12.2016;

Având în vedere clauza din contractele de închiriere, al căror termen a expirat la data de 31.12.2016, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 505/10.01.2017, prin care se propune prelungirea contractelor de închiriere, îndeplinindu-se prevederile legale în acest sens;

  Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

     HOTĂRĂŞTE:
Art. 1. (1) Se aprobă prelungirea contractelor de închiriere, încheiate cu persoane juridice, având ca obiect terenuri ocupate de construcţii – scări de acces, al căror termen a expirat la data de 31.12.2016, conform tabelului nominal  - anexa nr. 1 la prezenta hotărâre.

(2) Chiria este cea stabilită prin contractele de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 2. (1) Se aprobă prelungirea contractului de închiriere nr. 107/2002, aşa cum a fost modificat şi completat prin actele adiţionale nr. 1/2007 și nr. 2/2011, încheiat cu S.C. FLORA S.R.L., având ca obiect terenul situat în Municipiul Sighişoara, str. Mihai Viteazu, nr. 113, în suprafaţă totală de 18 mp., cu destinaţia de teren ocupat de balcon (6 mp.) și teren pentru trotuar (12 mp.), al cărui termen a expirat la data de 31.12.2016.
(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 229/2011, așa cum a fost modificat și completat prin actul adițional nr. 1/2012, încheiat cu S.C. INTERCERAM S.R.L., având ca obiect terenul situat în Municipiul Sighișoara, str. Viilor, nr. 4, în suprafață indiviză de 568 mp. din suprafața totală de 1509 mp. teren curți – construcții, înscris în C.F. nr. 51956 Sighișoara, sub nr. cad. 51956, cu destinația de teren curți – construcții, aferent apartamentelor nr. 1 și 4, proprietatea chiriașului, al cărui termen a expirat la data de 31.12.2016.

(2) Chiria este cea stabilită prin contractul de închiriere şi se va indexa cu indicele de inflaţie trimestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractului de închiriere nr. 365/1997, aşa cum a fost modificat şi completat prin actele adiţionale nr. 1 - 9, încheiat cu S.C. DENTOSAN S.R.L., având ca obiect terenul în suprafaţă de 220 mp., situat în Municipiul Sighișoara, str. Hermann Oberth, nr. 7, cu destinația de teren ocupat de terasă de alimentaţie publică, al cărui termen a expirat la data de 31.12.2016.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 5(cinci) ani.

(4) Prelungirea  contractului de închiriere se va face prin act adiţional.

Art. 5. Prelungirea contractelor de închiriere amintite la art. 1 –  art. 4 din prezenta hotărâre se va face numai dacă fiecare persoană juridică menţionată, nu are debite restante faţă de Municipiul Sighişoara, la data încheierii contractului.
Art. 6. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Direcţia Economică - Biroul Buget, Contabilitate, Salarizare, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Gavrilă Ionel
 Contrasemnează/Avizat pentru legalitate

           SECRETAR,



             Anca Bizo

(Prezenta s-a adoptat cu unanimitate de voturi, 

 cu mențiunea că la art. 4 au fost 18 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  8 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică.
  1 ex. Biroul Juridic.

16 ex. 

B.A.
